Zogale ko Zogala (Moringa oleifera) Zogale na iya girma ya kai tsayin bishiya, amma a ainihin tsarin "daga tsirrai na duniya" (ICBN), yawancin zogale ba bishiya bane. Shi tushen zogale yana daya daga cikin tsirran da Allah yayi wa albarka kasancewar bincike-binciken kimiyya ya tabbatar da cewa yana da amfani a fannoni da dama na inganta lafiyar dan adam. Zogale yana kunshe da sinadaran da ke warkar da cututtuka kamar ciwon suga, hawan jinni, da yawancin cututtukan da wasu irin kwayoyin halittu wadanda idon mutum baya iya ganinsu (in ba tare da na'urar kambama qananan halittu ba) suke sabbabawa. A saboda haka, kamar yadda yawancin jama'a suka sani, cin zogale, yin miyar shi, shan shayin shi, hadi da shan ruwan shi, cikin yardar Allah, zai yi sanadiyyar samun waraka daga cututtukan da aka ambata a sama, dama wasu wadanda ba'a ambata ba. Zogale tana ƙara lafiya jiki sosai, sai kuma tana daga cikin nau'in abincin da masu shekaru 40 zuwa sama ya kamata suyi amfani dashi. Idris, Aisha (3 October 2021).